Here is a page extracted from Wikipedia that may contain CSS, HTML, and a lot of unformatted text.

Title: निकारागुआ
Content: निकारागुआ मध्य अमेरिका में एगो देस बा। मध्य आमेरिका के थलजोड़ वाला हिस्सा में ई सभसे बड़ देस हवे आ एकरे उत्तर में होंडुरास, पूरुब ओर कैरेबियन सागर, दक्खिन में कोस्टा रिका आ पच्छिम में प्रशांत महासागर बाड़ें। एह देस के राजधानी आ सभसे बड़ शहर मानागुआ हवे। मध्य अमेरिकी थलजोड़ वाला इलाका में मानागुआ तिसरा सभसे बड़ शहर हवे जबकि तेगुसिगाल्पा आ ग्वाटेमाला सिटी एह से बड़ शहर हवें। निकारागुआ के जनसंख्या लगभग कई जातीयता वाली बा जेह में मूलनिवासी लोग, यूरोपीय लोग, अफिर्की लोग आ एशियाई लोग सामिल बा। देस के सभसे ढेर बोलल जाए वाली भाषा स्पेनिश भाषा हऽ। एकरे अलावा मस्कीटो कोस्ट (मच्छर वाला समुंदरी किनारा) के मूलनिवासी लोग आपन मूल भाषा सभ भी बोले ला आ इहाँ कुछ जनसंख्या अंग्रेजी बोले वाला लोग के भी बा।

संदर्भ

मध्य अमेरिका के देस
यूनाइटेड नेशंस के सदस्य देस
उत्तर अमेरिका के देस